ต่อลมหายใจสิ้นเดือน! พรุ่งนี้ OR-BCP ลดราคา “เบนซิน-แก๊สโซฮอล์” 60 สต.
OR-BCP ลดราคาเบนซิน-แก๊สโซฮอล์ ลิตรละ 60 สต. ส่วน E85 ลดลิตรละ 40 สต. มีผลพรุ่งนี้ เวลา 05.00 น. เป็นต้นไป
OR-BCP ลดราคาเบนซิน-แก๊สโซฮอล์ ลิตรละ 60 สต. ส่วน E85 ลดลิตรละ 40 สต. มีผลพรุ่งนี้ เวลา 05.00 น. เป็นต้นไป
26 ก.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 0.60 บาท/ลิตร ส่วน E85 ลดลง 0.40 บาท/ลิตร กลุ่มดีเซลคงเดิม มีผลตั้งแต่วันพรุ่งนี้ (27 ก.ย. 65) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 41.76 บาท, แก๊สโซฮอล์ 95 ลิตรละ 34.35 บาท, แก๊สโซฮอล์ 91 ลิตรละ 34.08 บาท, E20 ลิตรละ 33.24 บาท และ E85 ลิตรละ 31.84 บาท
ส่วนน้ำมันพรีเมี่ยมดีเซล B7 ลิตรละ 43.66 บาท ขณะที่ดีเซล B20 และดีเซล B7 ราคาคงเดิม ลิตรละ 34.94 บาท

 